**prentsa oharra**

Vital Fundazioak eta Egibidek egoera ekonomiko eskasenean bizi diren berrogeita hamar ikasle ingururi lagako dizkiete ordenagailu eramangarriak

**Vitoria-Gasteizen, 2020ko uztailaren 30ean.-** Zailtasun ekonomikoak bizi dituzten **EGIBIDEko** berrogeita hamar inguru ikaslek ordenagailu eramangarriak jasoko dituzte, lagata, 2020-2021 ikasturtea berme guztiekin jarraitu ahal izateko, **Vital Fundazioaren** eta **Egibideren** arteko hitzarmenaren bitartez. Gaur goizean eman dute horren berri EGIBIDEren zuzendari titularrak, **Diego Bande**, eta Fundación Vital Fundazioaren zuzendariak, **Arantxa Ibáñez de Opacua**, zeinek ekintza sozial honi 25.000€ esleitzea erabaki oso ontzat eman duten.

“75 urte baino gehiago daramatzagu baldintza ekonomiko okerrenak dituzten eta, ondorioz, gure laguntza behar duten ikasleei laguntzeko xede nagusiarekin lanean. Ez dugu inor atzean utziko, are bereziago, zailtasun gehien izan ditzaketen ikasleak. Horregatik, Fundación Vital Fundazioa entitatearen lankidetza eskertzen dugu, zeinarekin hainbat hamarkada daramatzagun elkarlanean”, zioen Diego Bandek.

Bestetik, **Arantxa Ibáñez de Opacuaren** hitzetan, “aspalditik dator Egibideren eta Vital Fundazioaren arteko lankidetza, eta betidanik izan dugu inor atzean geratzea eragozteko asmoa, egoera ekonomiko eskasenak dituzten familiak bereziki. Urte askotako harreman horren adibide dira gure harrera gelak, oinarrizko Lanbide Heziketari laguntza, Araban LHren Sustapenerako partzuergoari Vital Fundazioak egiten dion ekarpena, Deustuko Unibertsitatearekin 4.0 Industria Digitaleko Unibertsitateko Gradurako diru-laguntzak, edo instalazioen eta ekipamenduen finantzazioa, esaterako”.